text: Webcam skal afsløre storkenes privatliv
  16 februar 2014 kl. 10.27
  Storkevenner opstiller nu et webcam i Smedager i Sønderjylland i den lokale storkerede, så man kan holde øje med livet i reden.
  Når kameraet er stillet op, kan hele Danmark følge med i billeder fra reden.
  - Man kan vel roligt sige, at livet i storkereden bliver en form for naturens ?reality TV?, der byder på både glæde og sorg. For der er ikke altid fred og idyl i reden. Der venter både slåskampe med indtrængende storke og mulig ungedød for dem der følger med. Men sådan er naturen ? barsk og ubarmhjertig, siger Jess Frederiksen fra Storkene.dk.
  - For en forening af vores størrelse er det et dyrt projekt at opsætte og drive kameraet, men det er samtidigt vigtigt for os, da det giver en bedre forståelse for hvad der skal til for at holde liv i en storkerede med 2-4 unger. For det er ikke småting en flok sultne storkeunger skal indtage for at overleve, siger Jess Frederiksen.
  Kameraet forventes at være i drift fra midten af marts.
  